b'\n_START_ARTICLE_\nElimaida\n_START_SECTION_\nHist\xc3\xb2ria\n_START_PARAGRAPH_\nSusis i Elimaida tot i que tocant, eren territoris separats per\xc3\xb2 a la mateixa satrapia sota els perses i els sel\xc3\xa8ucides (sota aquestes formaven la saatrapia de Susiana o Susina), i ja no se sap amb els parts doncs els reis d\'Elimaida pagaven tribut per\xc3\xb2 mai foren totalment sotmesos.  A les nacions perses d\'Ezra, els elamites i els susians s\xc3\xb3n esmentats per separat. El pa\xc3\xads era governat per pr\xc3\xadnceps locals. Dos sobirans s\xc3\xb3n esmentats a la B\xc3\xadblia: Quedorlamer (contemporani d\'Abraham) i Arioch (contemporani de Nabucodonosor).\n_START_SECTION_\nSatrapia sel\xc3\xa8ucida\n_START_PARAGRAPH_\nLes primeres refer\xc3\xa8ncies a un domini reial a Elimaida les dona Nearc, l\'almirall d\'Alexandre el Gran (336-323), en una cita conservada per Estrab\xc3\xb3; situa Elimaida (Elymaei) al nord de la Susiana i diu que els "elymaei" eren una de les quatre tribus depredadores en el modern sud-oest de P\xc3\xa8rsia. Descriu el pa\xc3\xads com accidentat i proper a Susa, habitat per bandits que fien la guerra als susians. Els historiadors creuen que diverses vegades, de manera temporal, els elimaids van dominar la Susiana. Estrab\xc3\xb3 assenyala  la divisi\xc3\xb3 provincial (districtes interns): Gabiena (o Gabiane), Massa (Massab\xc3\xa0tica) i B\xc3\xa5tene Korbiane (Corbiana). Per\xc3\xb2 altres autors antics inclouen tamb\xc3\xa9 Susiana dins l\'Elimaida._NEWLINE_El 222, el s\xc3\xa0trapa de M\xc3\xa8dia, Mol\xc3\xb3, es va revoltar contra Ant\xc3\xadoc III Megas (223-187) amb el suport del seu germ\xc3\xa0 Alexandre, s\xc3\xa0trapa de Persis (Fars) i va dominar la Susiana i Elimaida, per\xc3\xb2 fou derrotat poc temps despr\xc3\xa9s  _NEWLINE_El rei sel\xc3\xa8ucida, Ant\xc3\xadoc III el Gran (223-187 aC) tenia al seu ex\xc3\xa8rcit arquers elimais i kurds (cyrtii), i en va reunir uns quatre mil el 190 per una invasi\xc3\xb3 de Gr\xc3\xa8cia que no va reeixir; Appi\xc3\xa0 descriu els arquers muntant a camell amb rapidesa i disparant fletxes amb habilitat. El 187 el rei Ant\xc3\xadoc III, a causa de dificultats econ\xc3\xb2miques (havia de pagar un tribut als romans) va decidir saquejar un temple elimaid (la ubicaci\xc3\xb3 del qual roman desconeguda) dedicat al deu Bel, que podria ser l\'antic d\xc3\xa9u mesopot\xc3\xa0mic Marduk,\xc2\xa0; amb els tresors obtinguts es va dirigir a Ecbatana on fou mort per elimais en un atemptat com a venjan\xc3\xa7a pel saqueig (3 o 4 de juliol del 187). Un altre rei sel\xc3\xa8ucida, Ant\xc3\xadoc IV (Ant\xc3\xadoc IV Ep\xc3\xadfanes 174 aC - 164 aC), fill d\'Ant\xc3\xadoc III, tamb\xc3\xa9 hauria intentat saquejar un temple elimaid dedicat a la deessa grega Artemisa (Artemisa-Nana\xc3\xafa), per\xc3\xb2 va enfrontar la resist\xc3\xa8ncia local que va for\xc3\xa7ar a les tropes del rei a retirar-se; en la retirada hauria resultat mort el rei. A la seva mort l\'imperi va comen\xc3\xa7ar una r\xc3\xa0pida decad\xc3\xa8ncia per les crisis de successi\xc3\xb3 i les guerres din\xc3\xa0stiques. A la satrapia de Susiana els l\xc3\xadders locals van emergir i el nom va comen\xc3\xa7ar a desapar\xc3\xa8ixer de les fonts cl\xc3\xa0ssiques i altres, amb menys not\xc3\xadcies com m\xc3\xa9s s\'acostava l\'era cristiana i encara menys posteriorment. _NEWLINE_Vers 140 el rei part Mitridates I (171-138) aC, es va apoderar de Persis, Susiana i Elimaida i va envair Mesopot\xc3\xa0mia cap a Babil\xc3\xb2nia  la Babylonie. Susa va esdevenir una de les capitals de l\'Imperi Part junt amb Ctesifont. El sobir\xc3\xa0 local d\'Elimaida va recon\xc3\xa8ixer la sobirania dels parts per\xc3\xb2 va conservar una autonomia important.\n_START_SECTION_\nSusiana i Elimaida sota els parts\n_START_PARAGRAPH_\nSota els parts es creu que Elimaida i Susiana formaven una unitat pol\xc3\xadtica aut\xc3\xb2noma o semiaut\xc3\xb2noma sota vassallatge de P\xc3\xa0rtia, amb el nom d\'Elimaida (Elymaide), governada per pr\xc3\xadnceps locals. Els elimaids (la capital dels quals era possiblement Soloce), van fer la guerra contra els susians (la capital dels quals era Susa) i segons Estrab\xc3\xb3 van posar al camp un ex\xc3\xa8rcit de tretze mil cavallers. Les \xc3\xbaniques fonts s\xc3\xb3n gaireb\xc3\xa9 les monedes que esmenten eals reis que gaireb\xc3\xa9 no s\xc3\xb3n esmentats als texts cl\xc3\xa0ssics. El nombre i l\'ordre dels sobirans est discutit entre els experts i encara objecte de recerques. \xc3\x9anicament les monedes dels reis anterior s l\'era cristiana donen alguna indicaci\xc3\xb3, per\xc3\xb2 no estan datades. El primer rei conegut fou Kamnaskires I S\xc3\xb2ter (vers 147) el nom del qual sembla ser elamita, per\xc3\xb2 no se\'n sap res de la seva vida._NEWLINE_El va succeir Kamnaskir\xc3\xa8s II Nic\xc3\xa8for (vers 145 a 139), del que no se sap quin parentiu tenia amb l\'anterior; no s\'ha establert tampoc els dominis sobre els que exercia jurisdicci\xc3\xb3, per\xc3\xb2 podria arribar fins a la M\xc3\xa8dia, ja que les seves monedes foren encunyades a Ecbatana; tamb\xc3\xa9 es creu que al menys temporalment, governava a Susa. Les seves monedes tenen inscripcions en grec i seguien el model de les monedes sel\xc3\xa8ucides. Un text babiloni esmenta que el 145 les tropes elimaides del rei, anomenat "Kammashkiri Rei d\'Elam", van atacar viles de Babil\xc3\xacnia per\xc3\xb2 n\'haurien estat expulsats per un contraatac sel\xc3\xa8ucida a l\'estiu (juny-juliol) del 144. No obstant el resultat final de la campanya \xc3\xa9s desconegut i sabem que els habitants de Seleucia del Tigrose (grec: \xce\xa3\xce\xb5\xce\xbb\xce\xb5\xcf\x8d\xce\xba\xce\xb5\xce\xb9\xce\xb1, avui a l\'Iraq a 35 km de Bagdad i 60 km al nord de Babil\xc3\xb2nia) van t\xc3\xa9mer i van patir a les tropes elimaides. No se sap res del final del regant de Kamnaskires I; alguns historiadors consideren possible que fos la mateix persona que Kamnaskires I S\xc3\xb2ter que hauria canviat el seu  nom S\xc3\xb2ter a Bic\xc3\xa8for durant el seu regnat. L\'arrivada dels parts de Mitridates I vers el 140, amb la conquesta de Susa i Susiana, va fer recular els elimaids, per\xc3\xb2 van poder conservar la seva independ\xc3\xa8ncia moment\xc3\xa0niament probablement mitjan\xc3\xa7ant una submissi\xc3\xb3 nominal temporal. Uns anys despr\xc3\xa9s tornem a trobar als elimaids en guerra contra els parts. Alguns historiadors pensen que Kamnaskir\xc3\xa8s II Nic\xc3\xa8for va morir en la lluita contra Mitridates I i el seu successor Okkonapses, segurament un usurpador, s\'hauria sotm\xc3\xa8s temporalment._NEWLINE_Va seguir un per\xc3\xadode fosc de tres sobirans probablement usurpadors: Okkonaps\xc3\xa8s (o Hyknapses, vers el 139), conegut per quatre monedes  d\'estil purament grec (la lectura del seu nom \xc3\xa9s incerta i la dataci\xc3\xb3 tampoc no es port afermar); Darius (133/132 a 82/81 aC) que no hauria tingut el t\xc3\xadtol reial, sin\xc3\xb3 el de governador, i que nom\xc3\xa9s \xc3\xa9s conegut per una moneda on se li dona el t\xc3\xadtol de S\xc3\xb2ter (Darius S\xc3\xb2ter), sota el breu domini del qual s\'hauria consolidat el poder part._NEWLINE_Torna a apar\xc3\xa8ixer amb import\xc3\xa0ncia vers el 80 aC amb les monedes del rei Kamnaskires III i la seva esposa la reina Anzaze, que mostren l\'autonomia de que gaudia en aquest moment l\'Elimaida dins l\'imperi Part; s\xc3\xb3n peces basades tamb\xc3\xa9 en el model grec per\xc3\xb2 els cabells, la barba i els vestits dels reis s\xc3\xb3n de tipus irani\xc3\xa0/part. Fonts babil\xc3\xb2nies citades per Gilbert J.P.Mc Ewan, esmenten un conflicte a principis de l\'any 77 aC entre Kamnaskires II (anomenat Qabinaschkiri a les fonts) i un rei part que per la data hauria de ser el rei part desconegut II, per\xc3\xb2 que alguns consideren que era Orod\xc3\xa8s I (vers 90-80 aC per\xc3\xb2 que podria haver governat fins vers el 75 aC).  Estrab\xc3\xb3 esmenta una revolta de l\'Elimaida per\xc3\xb2 no en dona la data; podria tractar-se del mateix fet. _NEWLINE_Un altre rei elimaid posterior, que seria Kamnaskires IV (vers 62 a 61 o 59 a 58 i 56 a 55 aC), \xc3\xa9s conegut per haver enviat ambaixador amb regals a Pompeu quan era a Arm\xc3\xa8nia (any 65 aC); es suposa que buscava suport contra els parts segons pensen Plutarc i el propi Pompeu. Kamnaskires IV \xc3\xa9s conegut nom\xc3\xa9s per una moneda portant inscripcions en grec. Els dracmes i tetradracmes mostren un rei d\'estil grec amb Zeus al revers._NEWLINE_Vers el 25/30  els elimaids haurien reconquerit Susa als parts. Una nova dinastia de reis elimaids hauria arribat al poder (els noms dels reis s\xc3\xb3n ara diferents, similars als dels reis parts arsacides (com Orodes o Fraortes) i podrien ser pr\xc3\xadnceps parts. Alguns apareixen en baixos relleus rupestres entre els quals el de Tang-e Sarvak (o Tang-i Sarvak, pop de Behbahan al Khuzestan), cosa que recuperava la costum dels antics reis d\'Elam; tot i aix\xc3\xad les inscripcions a les seves monedes o a les roques s\xc3\xb3n en grec o m\xc3\xa9s tard en arameu. Orodes I (vers 30/40) nom\xc3\xa9s \xc3\xa9s conegut per les seves monedes que porten una inscripci\xc3\xb3 en arameu (Urud Malka - el rei Orodes) i s\xc3\xb3n d\'estil part. Un Orodes II (en Arameu:  Urud, vers 55/60), segurament el seu fill, el va succeir. Dels reis posteriors no se\'n sap res excepte que existeixen les seves monedes (sense data). _NEWLINE_Quan Ardaixir I es va revoltar contra el domini part, va conquerir tot el territori part suprimint les unitats aut\xc3\xb2nomas, semi-aut\xc3\xb2nomas i semi-independents que all\xc3\xad coexistien, matant als seus l\xc3\xadders locals i subordinant els seus territoris al govern imperial. Una inscripci\xc3\xb3 d\'Ardaixir commemora la derrota d\'un "Rei d\'Ahvaz" (una vila del Khuzestan) que alguns erudits com Daniel T.Potts, consideren que era el rei d\'Elimaida. Aix\xc3\xad es va acabar la autonomia pol\xc3\xadtica de l\'Elimaida, passant a ser una prov\xc3\xadncia m\xc3\xa9s dins de l\'Imperi Sass\xc3\xa0nida, amb el nom de de Susis o Susiana, que es creu que englobava Elimaida i Susiana (la parte occidental del antic Elam). La llengua elamita evolucionada es va seguir parlant i encara era viva a l\'arribada dels \xc3\xa0rabs.\n_START_SECTION_\nMonedes\n_START_PARAGRAPH_\nLas monedes representen reis, que no se sap si eren parts o elimaidis. Les monedes estan basades en els models grecs, per\xc3\xb2 la imatge del rei imita els models parts'